یئرلی توریزم و هتل آختارما موتورو گلیر.
آماج، تورکیه‌دکی هتل‌لردن یوکسک نیسبتده کومیسیون آلان کوره‌سل توریزم سایت‌لارینا قارشی رقابت اورتامی یاراتماق.
تورکیه‌یه بو یاز روس و اوکراینا‌لی توریست‌لرین آخین ائدجیینه دقت چئکن تورکیه توریزم یاتیریمچیلار درنه‌گی باشقانی مراد ارسوی، سئکتورون گله‌جیینی ت‌رت‌یه دگرلندیردی.
توریزم، 86 میلیارد دلارلیق یاتیریم، 1 میلیون 600 مین یاتاق توتومو، 3 میلیون‌دان چوخ انسانا ایش ایمکانی تامین ائدن، ایللیک 30 میلیارد د‌لارا چاتان تورکیه ایقتصادی‌نین جان دامارلاریندان‌ بیری.
2016.جی ایلده، اولوسلارآراسی توریزم آختارما سایت‌لاری، تورکیه‌نین توریزم سئکتورو اوزرین‌دن قازاندیق‌لاری اورتالاما یوزده 15 اولان کومیسیونلارینی یوزده 50لره قدر چیخاردی.
تورک توریزمچیلر ایندی بونا قارشی تدبیر آلیر.
یئرلی توریزم و هتل آختارما موتورویلا قیمت‌لرین اولماسی لازیم اولان سویه‌لره چئکیلمه‌سی پلانلاشدیریلیر.
پروژه‌نین بو آندا تکنیکی آلت یاپیسی حاضرلاندی. آوریل آیین‌دان اعتباراً حیاتا گئچه‌جک.
رزرواسیاونلار 2017.جی ایلین توریزم باخیمین‌دان چوخ یاخشی بیر ایل اولاجاغینی گؤستریر.
2017یه عاید اؤن رزدواسیون‌لار یوزده 25ین اوزرینده گلیر. گئچن ایل 4 میلیون اولان روس توریست ساییسی‌نین بو ایل 5 میلیونو گئچمه‌سی گؤزلنیلیر.
تورکیه ایله اوکراینا آراسیندا دا پاسپورت‌سوز گئچیش سیستمی حیاتا گئچیریلدی. بو دا گئچن ایله گؤره تورکیه‌یه گلن اوکراینا‌لی توریست ساییسیندا یوزده 25 داها آرتیش اولاجاغینی گؤستریر.
